CELEX: 62018CA0163
Language: sk
Date: 2019-07-10 00:00:00
Title: Vec C-163/18: Rozsudok Súdneho dvora (tretia komora) z 10. júla 2019 (návrh na začatie prejudiciálneho konania, ktorý podal Rechtbank Noord-Nederland — Holandsko) — HQ, IP, zastúpený zákonným zástupcom HQ, JO/Aegean Airlines SA (Návrh na začatie prejudiciálneho konania — Letecká doprava — Nariadenie (ES) č. 261/2004 — Spoločné pravidlá systému náhrad a pomoci cestujúcim pri odmietnutí nástupu do lietadla, v prípade zrušenia alebo veľkého meškania letov — Zrušenie letu — Pomoc — Právo na náhradu nákladov na letenku leteckým dopravcom — Článok 8 ods. 2 — Balík cestovných služieb — Smernica 90/314/EHS — Konkurz cestovnej kancelárie)

9.9.2019   
            
            
               SK
            
            
               Úradný vestník Európskej únie
            
            
               C 305/15
            
         
      Rozsudok Súdneho dvora (tretia komora) z 10. júla 2019 (návrh na začatie prejudiciálneho konania, ktorý podal Rechtbank Noord-Nederland — Holandsko) — HQ, IP, zastúpený zákonným zástupcom HQ, JO/Aegean Airlines SA
      (Vec C-163/18) (1)
      
      (Návrh na začatie prejudiciálneho konania - Letecká doprava - Nariadenie (ES) č. 261/2004 - Spoločné pravidlá systému náhrad a pomoci cestujúcim pri odmietnutí nástupu do lietadla, v prípade zrušenia alebo veľkého meškania letov - Zrušenie letu - Pomoc - Právo na náhradu nákladov na letenku leteckým dopravcom - Článok 8 ods. 2 - Balík cestovných služieb - Smernica 90/314/EHS - Konkurz cestovnej kancelárie)
      (2019/C 305/19)
      Jazyk konania: holandčina
      
         Vnútroštátny súd, ktorý podal návrh na začatie prejudiciálneho konania
      
      Rechtbank Noord-Nederland
      
         Účastníci konania pred vnútroštátnym súdom
      
      
         Žalobcovia: HQ, IP, zastúpený zákonným zástupcom HQ, JO
      
         Žalovaná: Aegean Airlines SA
      
         Výrok rozsudku
      
      Článok 8 ods. 2 nariadenia Európskeho parlamentu a Rady (ES) č. 261/2004 z 11. februára 2004, ktorým sa ustanovujú spoločné pravidlá systému náhrad a pomoci cestujúcim pri odmietnutí nástupu do lietadla, v prípade zrušenia alebo veľkého meškania letov a ktorým sa zrušuje nariadenie (EHS) č. 295/91, sa má vykladať v tom zmysle, že cestujúci, ktorý má podľa smernice Rady 90/314/EHS z 13. júna 1990 o balíku cestovných, dovolenkových a výletných služieb právo obrátiť sa na svoju cestovnú kanceláriu, aby získal náhradu nákladov na letenku, už nemôže požadovať náhradu za túto letenku od leteckého dopravcu na základe uvedeného nariadenia, a to aj vtedy, keď je cestovná kancelária platobne neschopná nahradiť letenku a neprijala nijaké opatrenia na zabezpečenie tejto náhrady.
      
         (1)  Ú. v. EÚ C 182, 28.5.2018.